რუსეთ-ოსმალეთის ომის კავკასიის ფრონტი (1877-1878)

[მინი|რუსეთის იმპერატორის [ალექსანდრე II (რუსეთი)|ალექსანდრე II-ის ომის დაწყების მანიფესტი]]
**რუსეთ-ოსმალეთის ომის კავკასიის ფრონტი** ( — ) — ამიერკავკასიაში რუსეთის არმიის მოქმედება რუსეთ-ოსმალეთის ომის (1877-1878) დროს. 

ომის მსვლელობის დროს დაკავებულ იქნა ისეთი მნიშვნელოვანი ქალაქები და დასახლებული პუნქტები, როგორებიცაა: არტაანი (), ყარსი, არტანუჯი, ართვინი და ბათუმი.

## ისტორია
**1877** წლის  (24) აპრილს რუსეთის იმპერატორმა ალექსანდრე II-მ კიშინიოვში ხელი მოაწერა მანიფესტს, რომლითაც ომი გამოეცხადა ოსმალეთის იმპერიას, და ოსმალეთის საზღვრებთან არსებულ რუსეთის მხედრობას ნება მისცა ოსმალეთის იმპერიაში შესვლისა.

ომის გამოცხადებიდან პირველსავე დღეს გამოიცა ბრძანება კავკასიის მხედრობისადმი: 

ომის დასაწყისში კავკასიის მხედრობათა მთავარსარდალმა მიხეილ ნიკოლოზის ძემ აჭარისა და ქობულეთის მოსახლეობის მიმართ გააკეთა სპეციალური მიმართვა, სადაც ის იტყობინებოდა, რომ „რუსეთის იმპერატორმა ინება და ჯარი ჩემდამი მონდობილი კავკასიის მხედრობისა მოდის თქვენს ქვეყანაში“.

 — ტფილისში სიონის საკათედრო ტაძარში 3 საათზე შეიკრიბა ხალხი, ეგზარქოსმა გადაიხადა პარაკლისი, აკურთხა დროშა და გარედ გამოსულმა დალოცა ომში მიმავალი ჯარი. პროცესიას ესწრებოდა მიხეილ ნიკოლოზის ძე, რომელმაც დასრულებისთანავე დატოვა ტერიტორია.

 — ბათუმიდან წამოსულმა სამმა სამხედრო გემმა დაბომბა შავი ზღვის სანაპირო.

 — გენერალმა დეველმა არტაანამდე მიაღწია.

ერევნის რაზმმა სურფჰოვანესი აიღო. შუაღამისას ექვსმა სამხედრო ხომალდმა გუდაუთა დაბომბა და ხმელეთზე 2000-მდე ჯარისკაცი გადმოსხა.

 — გენერალ ლორის მელიქოვმა თავისი რაზმით ზაიმიდან არტაანისკენ გადაინაცვლა და გაჩერდა სოფელ ხევისკართან

აფხაზები აჯანყდნენ, სოხუმის სამხედრო განყოფილების უფროსმა გენერალ კრავჩენკომ ჯარი გაგზავნა და აფაზები დაამარცხა.

 — ოსმალების შვიდი ხომალდი ადლერთან მივიდა და ხმელეთზე სამიათასამდე კაცი გადმოსხეს. ნიკოლაევსკის პორტთან ორი სამხედრო ხომალდი მივიდა, რომელთაც კიდევ ორი ხომალდი დაემატათ და დაბომბეს ჩოლოქის მიმდებარე ტერიტორია. ქობულეთის რაზმმა კინტრიშის მიმართულებით გადაინაცვლა. შავშეთიდან ფაშამ შვიდიათასიანი კაცით ბათუმისკენ გასწია.

 — გენერალ ლორის-მელიქოვის რაზმს შეტაკება ჰქონდა ყარსიდან გამოსულ ოსმალეთის ჯართან.

 — გენერალმა ტერ-გუსაკოვმა სურფჰოვანესიდან ევფრატის მარცხენა ნაპირები დაათვალიერა და კარაკლისთან შეამჩნია ოსმალების ჯარი 7 ბატალიონი.

 — ოსმალეთიდან გადმოსხმულმა აფხაზების რაზმმა კოდორის მიმართულებით დააპირა გადასვლა. მათ წინააღმდეგ გენერალმა ალხაზოვმა ქუთაისის დრუჟინის ორი ასეული და ეისკის კაზაკთა ერთი ასეული გაგზავნა. შეტაკების დროს გარდაიცვალა დრუჟინის წინამძღოლი პოდპოლკოვნიკი მიქელაძე. სოჭაში ოსმალეთის ჯარმა ორი გემით ჩამოსხა ჯარი, რომლებიც სტრელკოვის რაზმმა არმისული ნაპირებთან ჯერ კიდევ ნავებში გაანადგურა. ხომალდები ბიჭვინთაში დაბრუნდნენ. ქობულეთის რაზმმა პოლკოვნიკ გურჩინის მეთაურობით მდინარე კინტრიში გადალახა და სამების მაღლობი დაიჭირა. ოსმალეთის ჯარმა ციხისძირისაკენ დაიწია. დაიწყო კინტრიშზე ხიდის აშენება მძიმე ტექნიკის გადასაყვანად. მაიორ მელიქოვის რაზმს, რომელიც სოფელ ზენითში გამაგრდა ადგილობრივმა მოსახლეობამ მძიმე დახვედრა მოუწყო. მოკლულია ოთხი და დაჭრილია 26 ჯარისკაცი. სოფელ ბეგლი-ახმეტის სიახლოვეს გენერალი ზაქარია ჭავჭავაძის რაზმი ოსმალთა ცხენოსნებს დაესხა თავს.

 — გურჩინის რაზმი სოფელ ზენითის მახლობლად მივიდა და შემდეგ სოფელ აჩქოსკენ გადაინაცვლა. ყორღანოვის მეორე რაზმს მძიმე შეტაკება ჰქონდა ოსმალებთან.

 — რუსის ჯარი აგრძელებს ყარსის ციხის დაკვირვებას.

 — გენერალ ტერ-გუსაკოვმა ქალაქი აღაშვერტი და ზეიდიკიანი დაიკავა. 

 — ყარსის ციხიდან ოსმალთა 10 ბატალიონი ჯარი გამოვიდა და გენერალ გეიმანის ჯარს დახვდა. შეტაკების შემდეგ ოსმალთა ჯარმა ისევ ყარსის ციხეში შეტრიალდა. შეტაკების შედეგად ოსმალთა მხრიდან 200-მდე კაცი მოიკლა, ხოლო რუსების მხრიდან — მოიკლა 11 ჯარისკაცი, დაიჭრა 11, მათ შორის პრაპორშჩიკი აეტოვსკი. სამებას, რუსულ ჯარს თავს ოსმალები დაესხნენ. რუსებმა მტრის მოგერიება შესძლეს და ოსმალები უკუაქციეს. შეტაკების შედეგად მოიკლა 6 ჯარისკაცი და შტაბს-კაპიტანი პრჟევალსკი, დაჭრეს — 11 ჯარისკაცი და პარუჩიკი ლემენი-მაკედონი. ადლერთან ოსმალებმა ხომალდით ჯარისკაცთა ერთი რაზმი გადმოსხა. ამ ჯარს სოჭიდან გამოგზავნილ რუსის ჯართან შეტაკება მოუვიდათ. ოსმალების მხრიდან 8 კაცი მოიკლა და მრავალი დაიჭრა, რუსების მხრიდან დაიჭრა მილიციის პრაპორშჩკი პშინოვი. მდინარე მზიმთაზე ოსმალოს ათას კაცამდე იყო მობილიზებული.

 — რუსებმა დაიწყეს ქალაქ ყარსის ყუმბარებით დაბომვა.

 — გენერალ ტერ-გუსაკოვის რაზმს თავს ოსმალთა ჯარი დაესხა. ოსმლათა განკარგულებაში იყო 12 ზარბაზანი და 4500 ცხენოსანი. 10 საათიანი განუწყვეტელი ომის შემდეგ რუსებმა ოსმალები დაამარცხეს. რუსების მხარეს მოკლეს 51 ჯარისკაცი და სამი ოფიცერი (კაპიტანი ვასენკოვი, პოდპორიუჩიკი პოლიაკოვი და პრაპორშჩიკი თ. ბებუთოვი), დაჭრეს 363 ჯარისკაცი და ყირიმის პოლკის უფროსი სლუსარენკო, შტაბს-კაპიტანი იურგენსი, პრაპორშჩიკი კოლპაკოვი, მაიორი კარპინსკი, პარუჩიკი შლენევი, პოდპორუჩიკები ესიპოვი, სტაცევიჩი და ბარშევსკი, ასევე პრაპორშჩიკი ალმპინი. ციხისძირთან გენერალ ოკლობჟიოს რაზმი თავს დაესხა ოსმალებს. ბრძოლის შედეგად რუსის მხარეს დაჭრილებისა და მოკლულების რიცხვმა 400-ს მიაღწია, აქედან 11 ოფიცერი.

 — შავ ზღვაზე, ხომალდებმა „კონსტანტინემ“ და „ვლადიმერმა“ ჩაძირეს ოსმალთა 4 სავაჭრო გემი, ხოლო ერთი მძევლად აიყვანეს 16 მეზღვაურით.

 — ოსმალები თავს დაესხნენ სამებაზე განლაგებულ რუსის ჯარს. მთელი დღის ბრძოლის შემდეგ რუსის ჯარმა ოსმალები დაამარცხა და განდევნა ისინი. სოფელ სუპროსში თ. ჯორჯაძის რაზმს დიდოელები დაესხნენ თავს. ბრძოლისას მოიკლა სიღნაღის ადგილობრივი რაზმის ოფიცერი თ. ჩერქეზოვი და ათი ჯარისკაცი, დაიჭრა თავადი სიკო ჯორჯაძე და 20 ჯარისკაცი.

 — ზივინში შეტაკებისას რუსეთის მხრიდან ბრძოლაში დაიღუპნენ: პოდპორუჩიკი შრადერი, შტაბს-კაპიტანი ბარათოვი, პოდპორუჩიკი საგინოვი, შტაბს-კაპიტანი აფანასიევი, პარუჩიკი იასოვიჩი, პოდპორუჩიკი რუდიევიჩი, პრაპორშჩიკი სოფიევი და 118 ჯარისკაცი. ასევე დაიჭრა მრავალი სამხედრო პირი.

 — ოსმალთა ხომალდები ილორს მიადგნენ და ჯერ დაბომბეს იგი, შემდეგ კი გადასვლა დააპირეს, მაგრამ ხმელეთიდან რუსულმა არტილერიამ ოსმალებს უკან დაახევინა. პოლკოვნიკი კომაროვი არტანუჯისკენ დაიძრა და 17 ივნისს ქალაქთან ახლოს განლაგებული ოსმალთა გამაგრებული ბანაკი დაამარცხა და უკუაგდო.

 — ილორსა და ფოქვეშში მდგარმა რუსის ჯარმა გადალახა მდინარე ღალიძგა და დიდი ბრძოლის შემდეგ ოსმალები ოჩამჩირეს იქეთ განდევნა. 

 — გენერალ გეიმანის რაზმი ხაჯი-ხალილში დაბანაკდა. მათ შეტაკება მოუვიდათ მაგარჯიხთან იმ ოსმალოს ჯართან, რომელიც ყარსიდან გამოვიდა. შეტაკების შემდეგ ოსმალები ისევ ყარსში დაბრუნდნენ.

 — კავკასიის მთავარსარდალი დიდი მთავარი ნიკოლოზი მიხეილის ძე ალექსანდროპოლში იმპყოფებოდა. გენერალმა ალხაზოვმა აფხაზები განდევნა. ომში დაიჭრნენ ლიბინსკის პოლკის უფროსი გოლიანოვსკი, ახალციხის პოლკის პორუჩიკიბარონი კლეისტი და 20 ჯარისკაცი.

 — წმინდა ნიკოლოზის სიმაგრეში ოსმალებმა ჯარი გადმოსხეს, მაგრამ როდესაც რუსთა ჯარმა შეუტია კვლავ ხომალდში დაბრუნდნენ. შემდეგ იმავე ხომალდით მუხაესტატე ზარბაზნებით დაბომბეს. იყო მსხვერპლი. სოფელ ასიხოს აღების დროს ბრძოლაში დაიღუპნენ თავადები ნაკაშიძე და ჯორჯაძე, ასევე 6 ჯარისკაცი, 3 ოფიცერი და 21 ჯარისკაცი დაჭრეს.

 — გენერალი ტერ-გუსაკოვი თავს დაესხა ოსმალოს იმ ჯარს, რომელიც მანამდე ბაიაზეთს დაესხა თავს. გამართულ ბრძოლაში რუსებმა სძლიეს ოსმალებს. გენერალი ტერ-გუსაკოვი აღღნიშნული ბრძოლისათვის წმინდა გიორგის მესამე ხარისხის ორდნით დაჯილდოვდა.

 — პოლკოვნიკმა ყაზბეგმა მუხა-ესტატედან ჩურუქსუს მიდამოებისკენ დაზვერვა განახორციელა.

 — გენერალმა ალხაზოვმა კოდორის მაზრა გადალახა და მდინარე ომიკრამდე არსებული მტრები განდევნა რეგიონიდან. ოჩამჩირეს ნაპირებთან ოსმალების ოთხი ხომალდი მივიდა.

 — რუსის ჯარმა დაიკავა გამაგრებული სოფელი მერკულკი. გენერალ ლორის მელიქოვის რაზმი ისევ ქურქდარში დგას. მუხთარ ფაშის ჯარი ალაჯის მთაზე დაბანაკდა. არტაანის ციხეში დამატებითი ჯარი შეიყვანეს. ბაიაზეთთან ოსმალოს ჯარმა იმატა.

 — რუსების ერთმა ბრიგადა ჯარმა დაიკავა სოფელი ანისი. 

 — არტაანთან პოლკოვნიკი კამაროვი დაუპირისპირდა ოსმალთა 2000 კაციან რაზმს, კომაროვს ბარიატინსკი ორი ბატალიონით ჩაება ბრძოლაში და უკუაგდეს ოსმალები.

 — ქალაქი ყარსი აიღო რუსმა ჯარმა. ყარსის აღების შემდეგ კავკასიის ფრონტზე გარკვეული დროით შეჩერდა საბრძოლო მოქმედებები.

 — ოსმალთა დიდმა ჯარმა გადმოლახა ლომის წყალი და სოფელ კრასნისთან თავს დაესხა რუსის ჯარს. რუსებმა ვლადიმერ ალექსანდრეს ძის მეთაურობით უკუაქციეს მომხვდური და 30 ნოემბერს იქეთ გადავიდნენ იერიშზე.

 — რუსეთის ჯარმა აიღო არტანუჯი.

500px|მინი|ცენტრი|ომის შემდგომი ტერიტორიული ცვლილებები კავკასიაში. ყვითელი აღნიშნავს იმ ტერიტორიებს, რომლებიც რუსეთს ბერლინის ხელშეკრულების შემდეგ გადაეცა. რედმა გადაკვეთა რუსეთი სან-სტეფანოს ხელშეკრულებით, მაგრამ დაბრუნდა თურქეთში.

## სქოლიო
კატეგორია:რუსეთ-ოსმალეთის ომი (1877-1878)